**הורים וקהילה יקרים**

**לאור התקופה האחרונה, בה חלה התפשטות של חיידק האמפיטיגו במערכת הגיל הרך ובכלל בישוב, אני מרגישה שיש צורך להסברה בנושא. לרגישים - סליחה על הירידה לרזולוציות מפורטות..**

**אמפטיגו – זוהי מחלה הנגרמת מחיידק. המחלה המתאפיינת בפצעים/שלפוחיות בעור. אלה הן שלפוחיות/פצעים שנגרמים כתוצאה של זיהום המתיישב על עקיצה/נשיכה/שפשוף/שריטה או כל פגיעה בשלמות העור. הפצעים מאופיינים בנוזל צהבהב או עכור וכאשר הם מתבקעים ומגלידים- הגלדים צהבהבים ונוצר אודם מסביב. הדרך לטפל בזיהום דורש אנטיביוטיקה מתאימה, הניתנת על ידי רופא. זוהי מחלה מדבקת והיא עוברת במגע ישיר עם העור המזוהם, דרך בגדים, מצעים , מגבות, משטחי משחק, ארגז החול ושאר אזורים בהם קיימת לחות המאפשרת לחיידק לשגשג. כל עוד הפצעים מפרישים – קיימת סכנת הדבקות. רק לאחר 24 שעות של טיפול אנטיביוטי, ניתן להחזיר את הילד למסגרת או למפגש עם ילדים אחרים.**

**יש משמעות גדולה באיתור מוקדם וטיפול מהיר על מנת שנוכל לעצור את התפשטות המחלה. אם לא נצליח בכך – אנו עלולים להסתכן בסגירה של מערכת החינוך על ידי משרד הבריאות.**

**האמפטיגו – כאשר אינו מטופל כראוי – יכול לגרום לפגיעה חמורה בכליות.**

**מניעת המחלה – מסתכמת בשמירה על היגיינה בעזרת סבון ומים (אין צורך בחיטוי אגרסיבי) ושמירה על סביבה יבשה ונקיה.**

**מידע זה הובא מתדריך משרד הבריאות למניעת התפשטות מחלות מדבקות – למעוניינים ניתן למצוא באתר האינטרנט של המשרד ובנוסף בפעוטון את המידעון המפורט.**

**בימים הקרובים נעקוב אחר ההתפתחויות אך ברצוני לבקש – שימו לב לילדיכם ובדקו אותם. יש חשיבות גדולה למתן טיפול בזמן ולא רק מחשש להדבקה. גם במרחב הציבורי (גן שעשועים לדוג') ילדים עלולים להידבק ולכן אם חליתם- נהגו באחריות ושמרו על ילדכם בבית בתקופת ההדבקה.**

**בברכת בריאות טובה לכולנו!**

**רינת אלף – מ' חינוך**